
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


12 Σεπτεμβρίου 2016 


ΤΕΥΧΟΣ ΤΕΤΑΡΤΟ 


Αρ 


. Φύλλου 226 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός χρήσης γης σε παραχωρούμενη 
έκταση στο αγρόκτημα Μεσοβούνου τηςΤ.Κ. Με- 
σοβούνου, της Δ.Ε. Βερμίου του Δήμου Εορδαίας 
για κοινωφελή σκοπό και συγκεκριμένα για την 
κατασκευή γεφυροπλάστιγγας. 

2 Κήρυξη ως αναδασωτέας ιδιωτικής εκτάσεως 
δασικού χαρακτήρα, εμβαδού 0,91945 στρ. στη 
θέση «Παλιοχώρι-Ντρακαδόρεμμα» περιφέρειας, 
Δ.Κ. Στυλίδος, Δ.Ε. Στυλίδος, Δήμου Στυλίδος, ΠΕ 
Φθιώτιδας. 

3 Κήρυξη ως αναδασωτέες οι υπό αποτερματισμό 
(μεταξύ του διακατεχόμενου δάσους Μακρυρρά- 
χης και του ιδιωτικού δάσους Αγόριανης) εκτά¬ 
σεις δασικού χαρακτήρα, συνολικού εμβαδού 
245,24 στρ. στη θέση «Λουρίδες - Μιλτσιόρεμα» 
περιφέρειας Δήμου Δομοκού, ΠΕ Φθιώτιδας. 


ΑΠΟΦΑΣΕΙΣ 

Αριθμ. 108010 (1) 

Καθορισμός χρήσης γης σε παραχωρούμενη 
έκταση στο αγρόκτημα Μεσοβούνου της Τ.Κ. 
Μεσοβούνου, της Δ.Ε. Βερμίου του Δήμου Εορ¬ 
δαίας για κοινωφελή σκοπό και συγκεκριμένα για 
την κατασκευή γεφυροπλάστιγγας. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Το Ν. 360/1976 (ΦΕΚ 151/Α/22-06-1976) «περί χω¬ 
ροταξίας και περιβάλλοντος». 

2. Το Ν. 1032/1980 (ΦΕΚ 57/Α/14-03-1980) «περί συ- 
στάσεως Υπουργείου Χωροταξίας, Οικισμού και Περι¬ 
βάλλοντος». 

3. Το Ν. 1337/1983 (ΦΕΚ 33/Α/04-03-1983) περί «επέ¬ 
κτασης των πολεοδομικών σχεδίων, οικιστική ανάπτυξη 
και σχετικές ρυθμίσεις». 


4. Το Ν. 1512/11-1-1985 (ΦΕΚ 4/Α/11-01-1985) περί 
«τροποποίησης και συμπλήρωσης πολεοδομικών δια¬ 
τάξεων» και ειδικότερα το άρθρο 3, παρ. 1 αυτού. 

5. Το Ν. 3852/2010 (ΦΕΚ 87/Α/07-06-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

6. Το Ν. 4061 /2012 (ΦΕΚ 66/Α/22-03-1912) «Διαχείριση 
και προστασία ακινήτων Υπουργείου Αγροτικής Ανάπτυ¬ 
ξης καιΤροφίμων - Ρύθμιση εμπραγμάτων δικαιωμάτων 
και λοιπές διατάξεις. 

7. Το Ν. 4235/2014 (ΦΕΚ 32/Α/11-02-2014) «Διοικη¬ 
τικά μέτρα, διαδικασίες και κυρώσεις στην εφαρμογή 
τηςενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης καιΤροφίμων». 

8. ΤηνΕγκύκλιο6/2011 (αριθμ.πρωτ.27610/21.06.2011) 
της Γενικής Διεύθυνσης Πολεοδομίας του ΥΠΕΚΑ. 

9. Την με αριθμ. πρωτ. 43518/06-09-12 Κοινή Εγκύκλιο 
του Υπουργείου Αγροτικής Ανάπτυξης καιΤροφίμων και 
του ΥΠΕΚΑ. 

10. Το με αριθμ. πρωτ. 978/51408/16-05-2016 (Α.Π. 
ΠΕ.ΧΩ.Σ. 73837/26-05-2016) έγγραφο του Τμήματος 
Αξιοποίησης Ακινήτων της Διεύθυνσης Διαχείρισης Ακί¬ 
νητης Περιουσίας του Υπουργείου Αγροτικής Ανάπτυξης 
καιΤροφίμων με συνημμένα με το οποίο ζητήθηκε ο εν 
λόγω καθορισμός χρήσης γης. 

11. Τα με αριθμ. πρωτ. οικ. 86159/16-06-2016 και 
77946/02-06-2016 έγγραφα του Τμήματος Πολεοδομι- 
κού Σχεδιασμού και Εφαρμογών της Διεύθυνσης Περι¬ 
βάλλοντος και Χωρικού Σχεδιασμού Δυτικής Μακεδο¬ 
νίας της Αποκεντρωμένης Διοίκησης Ηπείρου - Δυτικής 
Μακεδονίας με τα οποία ζητήθηκαν συμπληρωματικά 
στοιχεία. 

12. Την υπ' αριθμ. 308/2015 απόφαση του Δημοτικού 
Συμβουλίου του Δήμου Εορδαίας. 

13. Το με αριθμ. πρωτ. 80034/519/22-06-2016 έγγραφο 
τουΤμήματος Προγραμματισμού της Διεύθυνσης Αγρο¬ 
τικής Οικονομίας της Περιφέρειας Δυτικής Μακεδονίας 
με συνημμένο το υπ'αριθμ. 12/2016 πρακτικό της Περι¬ 
φερειακής Επιτροπής Χωροταξίας και Περιβάλλοντος 
(ΠΕΧΩΠ) τηςΠ.Ε. Κοζάνης. 

14. Τα με αριθμ. πρωτ. 17550/08-06-2016 και 23474/ 
11.07.2016 έγγραφα τουΤμήματος Υπηρεσιών Δόμησης 

της Διεύθυνσης Περιβάλλοντος Καθαριότητας και Ποιό¬ 
τητας Ζωής του Δήμου Εορδαίας. 

15. Το με αριθμ. πρωτ. οικ. 101039/12-07-2016 (Α.Π. 
ΠΕ.ΧΩ.Σ. 101166/12-07-2016) έγγραφο του Τμήματος 
Περιβαλλοντικού και Χωρικού Σχεδιασμού της Διεύθυν¬ 
σης Περιβάλλοντος και Χωρικού Σχεδιασμού Δυτικής 
Μακεδονίας της Αποκεντρωμένης Διοίκησης Ηπείρου - 
Δυτικής Μακεδονίας. 

16. Το με αριθμ. πρωτ. 2960/03-06-2016 έγγραφο της 
Εφορείας Αρχαιοτήτων Κοζάνης. 

17. Το με αριθμ. πρωτ. 75299/30-05-2016 έγγραφο του 
Δασαρχείου Κοζάνης. 

18. Το με αριθμ. πρωτ. ΔΜ/0651/01-07-2016 (Α.Π. 
ΠΕ.ΧΩ.Σ. 94978/01-07-2016) έγγραφο της Περιφερεια¬ 
κής ΥπηρεσίαςΤουρισμού Δυτικής Μακεδονίας. 

19. Το με αριθμ. πρωτ. 83277/1925/13-07-2016 (Α.Π. 
ΠΕ.ΧΩ.Σ. 105020/19-07-2016) έγγραφο του Τμήματος 
Περιβαλλοντικής Υγιεινής και Υγειονομικού Ελέγχου της 
Διεύθυνσης Δημόσιας Υγείας και Κοινωνικής Μέριμνας 
της Π.Ε. Κοζάνης. 

20. Το με αριθμ. πρωτ. 26050/1476/02-03-2016 έγ¬ 
γραφο του Τμήματος Εποικισμού και Αναδασμού της 
Διεύθυνσης Πολιτικής Γης της Περιφέρειας Δυτ. Μα¬ 
κεδονίας. 

21. Ένα (1) τοπογραφικό διάγραμμα όπου απεικονίζε¬ 
ται η θέση της προς παραχώρηση έκτασης, σε κλίμακα 
1:500 υπογεγραμμένο από τον Διπλωματούχο Αγρονό¬ 
μο Τοπογράφο Μηχανικό Σιτρά Βασίλειο της ΑΝΚΟΑ.Ε. 
θεωρημένο απάτη Δ/νση Πολιτικής Γης της Περιφέρειας 
Δυτικής Μακεδονίας. 

22. Το γεγονός ότι δεν προκαλεί δαπάνη η υπόψη παρα¬ 
χώρηση σε βάρος του προϋπολογισμού του οικείου Ο.Τ.Α. 


Και επειδή: 

1. Σύμφωνα με το (13) σχετικό, η υπό παραχώρηση 
έκταση χαρακτηρίζεται ως γεωργική γη υψηλής παρα¬ 
γωγικότητας στην οποία επιτρέπεται η κατασκευή γε¬ 
φυροπλάστιγγας καθώς αποτελεί αναπόσπαστο τμήμα 
των γεωργικών εκμεταλλεύσεων των αγροτών-μελών 
τουΤΟΕΒ Μεσοβούνου. 

2.0 καθορισμός της χρήσης γης που αναφέρεται στο 
θέμα γίνεται για την δωρεάν παραχώρηση αυτής στον 
ΤΟΕΒ Μεσοβούνου για κοινωφελείς σκοπούς σύμφωνα 
με τις διατάξεις του άρθρου 4, παρ. 1 βτου Ν. 4061/2012 
(ΦΕΚ 66/Α/22-03-2012) και συγκεκριμένα για την κατα¬ 
σκευή γεφυροπλάστιγγας, αποφασίζουμε: 

Τον καθορισμό χρήσης γης για τη λειτουργία που γε¬ 
νικά εξυπηρετεί κοινωφελείς σκοπούς και συγκεκριμένα 
για την κατασκευή γεφυροπλάστιγγας στο υπόψη τεμά¬ 
χιο με στοιχεία Α-Β-Γ-Δ-Ε-Ζ-Η-Θ-Α, έκτασης 5.000 τ.μ., 
το οποίο αποτελεί τμήμα του με αριθμ. 350γ τεμαχίου 
«χέρσου κοινόχρηστου» του Αναδασμού αγροκτήματος 
Μεσοβούνου έτους 1974, όπως αυτό απεικονίζεται στο 
τοπογραφικό διάγραμμα του Διπλωματούχου Αγρονόμου 
Τοπογράφου Μηχανικού Σιτρά Βασιλείου της ΑΝΚΟ Α.Ε. 
που θεωρήθηκε από τη Δ/νση Πολιτικής Γηςτης Περιφέ¬ 
ρειας Δυτικής Μακεδονίας.Το θεωρημένο τοπογραφικό 
διάγραμμα αποτελεί αναπόσπαστο τμήμα της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 25 Ιουλίου 2016 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 




Τεύχος Δ'226/12.09.2016 

ΕΘΝΙΚρ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό Ο Ο /Ο 

Αριθμ. 2639/124881 (2) 

Κήρυξη ως αναδασωτέας ιδιωτικής εκτάσεως 
δασικού χαρακτήρα, εμβαδού 0,91945 στρ. στη 
θέση «Παλιοχώρι-Ντρακαδόρεμμα» Περιφέρειας, 
Δ.Κ. Στυλίδος, Δ.Ε. Στυλίδος, Δήμου Στυλίδος, ΠΕ 
Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του Ν. 3852/2010 « Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης» (ΦΕΚ 87 Α'). 

3. Το Π.δ. 138/2010 « Οργανισμός της Αποκεντρωμέ¬ 
νης Διοίκησης Θεσσαλίας- Στ. Ελλάδας» (ΦΕΚ 231 Α'). 

4. Τις διατάξεις του Ν. 998/1979 « Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με τον Ν. 3208/2003 
(ΦΕΚ 303 Α'), άρθρο 9 Ν. 3818/2010 (ΦΕΚ 17 Α') και άρθρο 
35 παρ. 1 Ν. 4280/2014 (ΦΕΚ 159 Α') και συγκεκριμένα: 
α) του άρθρου 38 παρ. 1, β) του άρθρου 41 παρ. 1, όπως 
ισχύουν. 

5. Τις διαταγές του Υπουργείου Γεωργίας: α) 160417/ 
1180/8-7-80, β) 182447/3049/24-9-80 και γ) 105204/ 
2793/31-07-2002. 

6. Την υπ' αριθμ. 110789/1293/02-09-2014 διαταγή 
του Υ.ΠΕ.ΚΑ. 

7. Την υπ'αριθμ. 1669/33104/31-3-2011 απόφαση της 
Γ.Γ.Α.Δ.Θ.Στ.Ε «Μεταβίβαση δικαιώματος υπογραφής 
κ.λπ. στους Δ/ντές Δασών των Νομών» (ΦΕΚ 648 Β'). 

8. Την υπ'αριθμ. 3928/122261/14-07-2016 αναφορά 
του Δασαρχείου Λαμίας, με την οποία προτείνεται η 
κήρυξη ως αναδασωτέας της αναφερόμενης στο θέμα 
έκτασης, αποφασίζουμε: 

Κηρύσσουμε ως αναδασωτέα ιδιωτική έκταση δασι¬ 
κού χαρακτήρα, συνολικού εμβαδού 0,91945 στρ. στη 
θέση «Παλιοχώρι-Ντρακαδόρεμμα» περιφέρειας, Δ.Κ. 
Στυλίδος, Δ.Ε. Στυλίδος, Δήμου Στυλίδος, Π Ε Φθιώτιδας, 
η οποία καταστράφηκε από πυρκαγιά κατά το χρονικό 
διάστηματης27ηςΑπριλίου έτους2016. Η έκταση αυτή 
πριν την καταστροφή της καλύπτονταν από πυκνή δα¬ 
σική βλάστηση αείφυλλων πλατύφυλλων με ποσοστό 


δασοκάλυψης 80% και εμπίπτει στην κατηγορία των 
εκτάσεων του άρθρου 3 παρ. 1 του Ν. 998/1979, όπως 
τροποποιήθηκε και ισχύει σήμερα, αποτελεί δε μαζί 
με τις όμορες δασικού χαρακτήρα εκτάσεις οργανική 
ενότητα που συμβάλλει στη διατήρηση της φυσικής και 
βιολογικής ισορροπίας και εξυπηρετεί την διαβίωση των 
ανθρώπων εντός του φυσικού περιβάλλοντος. 

Η εν λόγω αποτεφρωθείσα έκταση στο σύνολο της 
συντίθεται από επιμέρους όμορα εδαφικά τμήματα των 
με α/α: [325 και 326] κληροτεμαχίων Οριστικής Διανομής 
του Αγροκτήματος «Στυλίς» Φθ/δας έτους 1959 περιοχής 
Στυλίδας, τα οποία έχουν παραχωρηθεί σε ιδιώτες και 
διακριτώς αναφέρονται στο συνημμένο τοπογραφικό 
διάγραμμα ως Ε1 και Ε2 με αντίστοιχα εμβαδά 0,36681 
στρ. και 0,552640 στρ. 

Η συνολική έκταση απεικονίζεται με τα στοιχεία (1, 2, 
3, 8, 4, 5, 6, 7, 9, 1) και προσδιορίζεται επακριβώς από 
τις αντίστοιχες συντεταγμένες ΕΓΣΑ'87 στο συνημμένο 
τοπογραφικό διάγραμμα, κλίμακας 1:500, το οποίο συ¬ 
νοδεύει την απόφαση αυτή και έχει όρια: 

Ανατολικά: Με έκταση μη δασικού χαρακτήρα σήμερα. 

Δυτικά: Με έκταση δασικού χαρακτήρα. 

Βόρεια: Με έκταση μη δασικού χαρακτήρα σήμερα. 

Νότια: Με έκταση δασικού χαρακτήρα. 

Σκοπόςτηςκήρυξηςτης ανωτέρω έκτασης ως αναδα¬ 
σωτέας, είναι η προστασία της, η διατήρηση του δασικού 
της χαρακτήρα, ο αποκλεισμός διάθεσης της για άλλη 
χρήση και η επαναδημιουργίατης καταστραφείσας δα¬ 
σικής βλάστησης με φυσική αναγέννηση. 

Επιτρέπεται υποβολή κατ' αυτής αίτησης ακύρωσης 
στο αρμόδιο Διοικητικό Εφετείο (άρθρο47 Ν. 3900/2010 - 
ΦΕΚ 213 Α') μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 46 
Π.δ. 18/1989-ΦΕΚ 8/Α'). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 25 Ιουλίου 2016 

Με εντολή Γενικού Γραμματέα 

Αποκεντρωμένης Διοίκησης 

Ο Διευθυντής Δασών Φθιώτιδας κ.α.α. 

Ο Αναπληρωτής Διευθυντής Δασών 

ΔΗΜΟΣΘΕΝΗΣ ΒΑΣΙΛΕΙΟΥ 





Αναδασωτέας ιδιωτικής εκτάσεως μορφής δάσους που κάηκε την 27η Απριλίου 2016 συνολικού εμβαδού 0,91945στρ. (Ε1= 0,36681στρ. 
και Ε2=0,55264στρ.) και βρίσκεται στην θέση Παλιοχώρι — Ντρακαδόρεμα περιοχής της δ.κ. Στυλίδας του δήμου Στυλίδας 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 69% 

Αριθμ. 2564/121232 (3) 

Κήρυξη ως αναδασωτέες οι υπό αποτερματισμό 
(μεταξύ του διακατεχόμενου δάσους Μακρυρρά- 
χης και του ιδιωτικού δάσους Αγόριανης) εκτά¬ 
σεις δασικού χαρακτήρα, συνολικού εμβαδού 
245,24 στρ. στη θέση «Λουρίδες - Μιλτσιόρεμα» 
περιφέρειας Δήμου Δομοκού, ΠΕ Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του Ν. 3852/2010 « Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης» (ΦΕΚ 87 Α'). 

3. Το Π.δ. 138/2010 « Οργανισμός της Αποκεντρωμέ¬ 
νης Διοίκησης Θεσσαλίας- Στ. Ελλάδας» (ΦΕΚ 231 Α'). 

4. Τις διατάξεις του Ν. 998/1979 « Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με τον Ν. 3208/2003 
(ΦΕΚ 303 Α'), άρθρο 9 Ν. 3818/10 (ΦΕΚ 17 Α') και άρθρο 35 
παρ. 1 Ν. 4280/2014 (ΦΕΚ 159 Α') και συγκεκριμένα: α) 
του άρθρου 38 παρ. 1, β) του άρθρου 41 παρ. 1, όπως 
ισχύουν. 

5. Τις διαταγές του Υπουργείου Γεωργίας: α) 160417/ 
1180/8-7-80, β) 182447/3049/24-9-80 και γ) 105204/ 
2793/31-07-2002. 

6. Την υπ' αριθμ. 110789/1293/02-09-2014 διαταγή 
του Υ.ΠΕ.ΚΑ. 

7. Την υπ'αριθμ. 1669/33104/31-3-2011 απόφαση της 
Γ.Γ.Α.Δ.Θ.Στ.Ε «Μεταβίβαση δικαιώματος υπογραφής 
κ.λπ. στους Δ/ντές Δασών των Νομών» (ΦΕΚ 648 Β'). 

8. Την υπ'αριθμ. 3815/117249/08-07-2016 αναφορά 
του Δασαρχείου Λαμίας, με την οποία προτείνεται η κή¬ 
ρυξη ως αναδασωτέων των αναφερόμενων στο θέμα 
εκτάσεω, αποφασίζουμε: 

Κηρύσσουμε ως αναδασωτέες τις υπό αποτερματι- 
σμό (μεταξύ του διακατεχόμενου δάσους Μακρυρράχης 
και του ιδιωτικού δάσους Αγόριανης) εκτάσεις δασικού 
χαρακτήρα, συνολικού εμβαδού 245,24 στρ. στη θέση 
«Λουρίδες - Μιλτσιόρεμα» περιφέρειας Δήμου Δομο¬ 
κού, ΠΕ Φθιώτιδας, οι οποίες καταστράφηκαν παράνομα 
λόγω απόθεσης αδρανών υλικών πριν από το έτος 2007. 
Ειδικότερα η συνολική έκταση εμβαδού 245,24 στρ. απο- 
τελείται από τα εξής μη όμορα εδαφικά τμήματα: 

α) Τμήμα Ε1 με στοιχεία (Α, 1,2,3, ...67,68, Α) εμβαδού 
217,874 στρ., η οποία πριν την καταστροφή της καλύ¬ 
πτονταν από δασική βλάστηση αείφυλλων πλατύφυλλων 
(πουρνάρι), σε ποσοστό δασοκάλυψης άνω του 50% και 
εμπίπτει στην κατηγορία των εκτάσεων του άρθρου 3 
παρ. 1 του Ν. 998/1979, όπωςτροποποιήθηκε και ισχύει 
σήμερα, αποτελεί δε μαζί με τις όμορες δασικού χαρα¬ 
κτήρα εκτάσεις οργανική ενότητα που συμβάλλει στη 
διατήρηση της φυσικής και βιολογικής ισορροπίας και 
εξυπηρετεί την διαβίωση των ανθρώπων εντός του φυ¬ 
σικού περιβάλλοντος. 


β) Τμήμα Ε2 με στοιχεία (Α, 1,2,3, ...20,21, Α) εμβαδού 
27,366 στρ., η οποία πριν την καταστροφή της καλύπτο¬ 
νταν από δασική βλάστηση αείφυλλων πλατύφυλλων 
(πουρνάρι), σε ποσοστό δασοκάλυψης 100% και εμπίπτει 
στην κατηγορία των εκτάσεων του άρθρου 3 παρ. 1 του 
Ν. 998/1979, όπωςτροποποιήθηκε και ισχύει σήμερα, 
αποτελεί δε μαζί με τις όμορες δασικού χαρακτήρα εκτά¬ 
σεις οργανική ενότητα που συμβάλλει στη διατήρηση της 
φυσικής και βιολογικής ισορροπίας και εξυπηρετεί την 
διαβίωση των ανθρώπων εντός του φυσικού περιβάλ¬ 
λοντος, όπως απεικονίζονται και προσδιορίζονται επα¬ 
κριβώς από τις αντίστοιχες συντεταγμένες ΕΓΣΑ '87 στο 
συνημμένο τοπογραφικό διάγραμμα κλίμακας 1:5000, 
το οποίο συνοδεύει την απόφαση αυτή και έχουν όρια: 

Τμήμα Ε1: 

Ανατολικά: Με παραχωρηθείσα έκταση σύμφωνα με 
την αρ. 3708/18-12-2002 αρχική απόφαση έγκρισης 
επέμβασης της Διεύθυνσης Δασών Φθ/δας, και με δα¬ 
σική έκταση που αποτελεί αντικείμενο αποτερματισμού. 

Δυτικά: Με δασική έκταση που αποτελεί αντικείμενο 
αποτερματισμού. 

Βόρεια: Με παραχωρηθείσα έκταση σύμφωνα με την 
αρ. 3708/18-12-2002 αρχική απόφαση έγκρισης επέμ¬ 
βασης της Διεύθυνσης Δασών Φθ/δας, και με δασική 
έκταση που αποτελεί αντικείμενο αποτερματισμού. 

Νότια: Με δασική έκταση που αποτελεί αντικείμενο 
αποτερματισμού. 

Τμήμα Ε2: 

Ανατολικά: Με δασική έκταση που αποτελεί αντικεί¬ 
μενο αποτερματισμού. 

Δυτικά: Με δασική έκταση που αποτελεί αντικείμενο 
αποτερματισμού. 

Βόρεια: Με δασική έκταση που αποτελεί αντικείμενο 
αποτερματισμού. 

Νότια: Με παραχωρηθείσα έκταση σύμφωνα με την 
αρ. 3708/18-12-2002 αρχική απόφαση έγκρισης επέμ¬ 
βασης της Διεύθυνσης Δασών Φθ/δας, και με δασική 
έκταση που αποτελεί αντικείμενο αποτερματισμού. 

Σκοπός της κήρυξης των ανωτέρω εκτάσεων ως ανα¬ 
δασωτέες, είναι η προστασία αυτών, η διατήρηση του 
δασικού τους χαρακτήρα, ο αποκλεισμός διάθεσης αυ¬ 
τών για άλλη χρήση και η επαναδημιουργία της κατα- 
στραφείσας δασικής βλάστησης με φυσική αναγέννηση. 
Επιτρέπεται υποβολή κατ' αυτής αίτησης ακύρωσης στο 
αρμόδιο Διοικητικό Εφετείο (άρθρο 47 Ν. 3900/2010 - 
ΦΕΚ 213 Α') μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 
46 Π.δ. 18/1989 -ΦΕΚ 8/Α'). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 25 Ιουλίου 2016 

Με εντολή Γενικού Γραμματέα 

Αποκεντρωμένης Διοίκησης 

Ο Διευθυντής Δασών Φθιώτιδας κ.α.α. 

Ο Αναπληρωτής Διευθυντής Δασών 

ΔΗΜΟΣΘΕΝΗΣ ΒΑΣΙΛΕΙΟΥ 





δασικών εκτάσεων υπό αποτερματισμό (μεταξύ διακατεχόμενου δάσους Μακρυρράχης και του ιδιωτικού 
δάσους Αγόριανης): Ε1(Α,1,2,...31,32,...,67,68,Α)=217,874στρ. και Ε2(Α,1,2,...1 1 , 12 ,..., 21 ,Α)= 27 , 366 στρ. 

